钦定古今图书集成/理学汇编/文学典/第081卷 > 汤邦彦
## 钦定古今图书集成/理学汇编/文学典/第081卷 > 汤邦彦

按《江南通志》：“邦彦，字德美，鹏举孙。中博学宏词科，累
官左司谏兼侍讲。建言请分扬庐等州为七路，每路
文臣一人充安抚使治民，武臣一人充都总管治兵，
以规恢复，报可。孝宗尝赐手书，称其以身许国，志若
金石，协济大计，终始不移。慨然请使金，以变受书礼
为己任。金不从，坐贬南归。所著有《颐堂文集》。”